gl pt gl la gl gl gl gl gl gl gl gl gl gl gl gl gl gl gl gl es gl es gl gl gl gl gl it gl gl gl gl gl gl gl gl en gl gl gl gl en gl en gl gl gl gl gl gl en gl gl gl gl gl en gl gl gl gl gl gl en gl gl gl es gl gl gl gl gl gl en en en pl en en en en fr en fr en en en en en en en sv fr de de fr fr fr sv en fr en ja fr de fr es nb fr de en en sv de de fr en fr it fr de gl gl gl gl gl gl gl gl it gl gl gl it gl it gl gl az gl pt gl el gl gl it gl gl gl gl gl gl gl es gl en pt gl gl it fr pt gl
Novas – Páxina 4 – Feira do Moble de Galicia (A Estrada)
+34 986 57 34 06 fecae@expoestrada.com
Feira de Antigüidades e Artesanía
Feira de Oportunidades do Comercio
Salón do Vehículo de Ocasión
Feira do Moble de Galicia
A Fundación de Exposicións e Congresos pon a punto os pavillóns para a 32ª Feira do Moble
by wecom |Ago 2, 2018 | 0 Comments | blog
No pavillón 4 xa remataron os traballos de acondicionamento e pintado do interior e no pavillón 3 a empresa Cubiertas Payno está a acometer estes días o proxecto de arranxo de parte da cuberta, que supón un investimento cercano aos 29.000 euros.
O xerente da Fundación de Exposicións e Congresos, Nemesio Rey, confirmou hoxe que “cando faltan aínda 47 días para o comezo da feira, xa se alcanzaron as 60 firmas participantes e xa só queda dispoñible o 5% do total da superficie ofertada”.
Nemesio Rey destacou que, ademais das empresas estradenses e das procedentes doutros puntos de Galicia, a trixésimo segunda edición da Feira do Moble de Galicia tamén contará con firmas procedentes de Alicante, Madrid, Leganés, Toledo, Asturias, País Vasco e Portugal.
A Feira do Moble duplica a presenza local do sector e alcanza xa o medio cento de expositores
by wecom |Xul 21, 2018 | 0 Comments | blog | A Estrada, Decoración, Expositores, Feira do Moble de Galicia, Interiorismo, Mobiliario
A Fundación de Exposicións e Congresos da Estrada informa que as reservas de superficie para participar como expositor na trixésimo segunda edición da Feira do Moble de Galicia, que se celebrará do 19 ao 23 de setembro, avanzan “a moi bo ritmo”, xa que nesta semana alcanzouse o medio cento de firmas confirmadas.
O xerente da fundación, Nemesio Rey, destaca que entre as 50 empresas figuran 13 firmas da Estrada e da contorna pertencentes aos sectores do mobiliario, o interiorismo e a decoración, o que supón que, “en comparación coa edición de 2017, nesta Feira do Moble duplicarase a presenza de empresas locais deses sectores”. Entre eses expositores da zona atópanse Suyma Plus Madera, Muebles Pose Mato, Lani Estrada, Corral y Couto, Mucarce, Fervenza Mobiliario, Artest, Carpintería Rivas, Osso, Artesanía Ferradáns, Gilcolor, Industrias J. Cerviño e Irmáns Picaño.
Segundo Nemesio Rey, “o sector está a percibir que estamos a incorporar cambios na organización e na promoción para tentar que a feira sexa máis rendible para os expositores e, ao mesmo tempo, máis atractiva para os visitantes”. Neste senso, adianta que ademais da elaboración dunha publicación promocional que sairá á rúa a comezos de setembro cunha tirada de máis de 4.000 exemplares, a fundación tamén comezou a traballar na preparación dunha campaña específica para as redes sociais. Empregando o hastag #EsteanoEuvou, a campaña publicitaria contará coa participación desinteresada de estradenses moi coñecidos e con gran visibilidade mediática nas súas respectivas áreas de actividade, como o humorista Isi, o triatleta Cristóbal Dios, o actor Xoque Carbajal, a polifacética humorista Saly Torres e o ciclista Álex Marque, entre outros.
“Estámoslle moi agradecidos a todos eles por brindarse a colaborar nesta campaña de forma totalmente altruista e pensamos que coa súa axuda imos reforzar a repercusión da feira para facerlle ver aos potenciais visitantes que este ano paga a pena pasar polo recinto feiral da Estrada do 19 ao 23 de setembro porque vai haber máis expositores, moita máis oferta e variedade de mobiliario e tamén incluso máis actividades adicionais”, explicou o xerente da fundación.
Cómpre lembrar que o prezo das entradas será dun euro e que cunha soa entrada poderá accederse ao recinto feiral durante os cinco días da feira. Ademais, os visitantes participarán en diferentes sorteos que está a ultimar a organización.
Adxudicado a Cubiertas Payno o arranxo de parte da cuberta do pavillón 3
by wecom |Xul 4, 2018 | 0 Comments | blog
O Comité Executivo da Fundación de Exposicións e Congresos da Estrada acordou nunha reunión celebrada esta mañá adxudicar á empresa Cubiertas Payno as obras de arranxo de parte da cuberta do pavillón 3 por un importe de 28.525,75 euros (IVE incluído).
Esta actuación, que disporá dun prazo de execución dun mes, pretende subsanar os danos que ocasionara un temporal no sector norte do pavillón 3, ao igual que xa se fixera na parte sur desa cuberta. Concretamente, os traballos consistirán na substitución da chapa existente por un panel sandwich axeitado, ademais da instalación de canalóns e baixantes.
O pavillón 3 é precisamente o que acollerá o acceso principal á Feira do Moble de Galicia e no que se ubicarán a práctica totalidade dos expositores locais, entre os que xa figuran Corral y Couto, Mucarce, Carpintería Rivas, Fervenza Mobiliario, Suyma Plus Madera, Artest Mobiliario, Lani Estrada e Gilcolor.
Na reunión do Comité Executivo estiveron presentes o alcalde da Estrada, José López; a deputada provincial Consuelo Besada; a representante da Cámara de Comercio de Vigo, Pontevedra e Vilagarcía, Lucía Pedroso; o presidente da Asociación Comarcal de Empresarios, Fernando Martínez; o xerente da fundación; Nemesio Rey; a tesoureira, Mercedes Cuiña; e o secretario, Jorge Andión.
Nemesio Rey augura que a XXXII Feira do Moble preséntase como “a mellor dos últimos anos”
by wecom |Xul 3, 2018 | 0 Comments | blog | Feira do Moble de Galicia, Web
O xerente da Fundación de Exposicións e Congresos da Estrada, Nemesio Rey Pazos, aproveitou hoxe a presentación da renovada páxina web desta entidade, feiradomoble.gal, para informar dos avances na organización da trixésimo segunda Feira do Moble de Galicia, que terá lugar do 19 ao 23 de setembro e que, na súa opinión, “preséntase, a priori, como a mellor dos últimos anos”.
Nemesio Rey, que compareceu en rolda de prensa acompañado polo concelleiro de Industria da Estrada, Óscar Durán, confirmou que a día de hoxe xa confirmaron a súa presenza na feira unha trintena de expositores, entre os que destacou a participación de firmas locais como Mucarce, Corral y Couto, Fervenza Mobiliario, Carpintería Rivas, Artest, Lani Estrada, SuymaPlus Madera ou Artesanía Ferradáns.
“Para a fundación é moi importante contar coa implicación do sector local do moble e da madeira, porque sen eles posiblemente esta feira non tería sentido na Estrada; e por iso queremos animar a algunhas firmas que aínda están dubitativas a que dean un paso ao frente porque, entre todos, conseguiremos que a feira sexa moito mellor”, asegurou o xerente da fundación.
Cando faltan 77 días para a inauguración do certame, Nemesio Rey remarcou entre as novidades desta trixésimo segunda edición a inclusión dunha Zona Contract “orientada a empresas cuxa canle de distribución non é tanto o público familiar, senón os negocios, as empresas e as institucións ou prescriptores que traballan para elas, como arquitectos, deseñadores e interioristas”. Ademais, referiuse á redistribución dos expositores en novas ubicacións, “congregando á práctica totalidade dos expositores da Estrada no pavillón 3”, e apuntou tamén a substitución das xornadas técnicas, “que apenas estaban a xerar interese nos últimos anos”, por actividades indirectamente vinculadas ao mobiliario de cociña, como showcookings, etc.
Por último, salientou a “forte aposta” que realizará a fundación nos ámbitos da comunicación e a publicidade, xa que considéraas “vitais para conseguir que a feira sexa rendible para os expositores e atractiva para os visitantes”. Neste senso, indicou que ademais de planificar unha campaña específica para as redes sociais na que se implicarán persoeiros coñecidos da Estrada, tamén está prevista a distribución de alomenos 2.000 exemplares dunha publicación promocional da feira que se editará grazas á colaboración da Deputación Provincial de Pontevedra.
A XXXII Feira do Moble incorporará “cambios substanciais para marcar un punto de inflexión”
by wecom |Xuñ 6, 2018 | 0 Comments | blog
O xerente da Fundación de Exposicións e Congresos da Estrada, Nemesio Rey, avanzou hoxe que a XXXII Feira do Moble de Galicia incorporará “cambios substanciais” en diferentes aspectos organizativos e de marketing cos que se pretende “marcar un punto de inflexión para que a feira sexa máis rendible para as empresas expositoras”.
Nemesio Rey explicou que, tras os contactos mantidos recentemente cos diferentes grupos políticos e coas empresas locais do sector, o persoal da fundación está a traballar “nunha batería de medidas” que se irán facendo visibles nas vindeiras semanas e que buscan “darlle aires de cambio e un novo pulo á feira”. Remarcou que “o obxectivo de partida da fundación non é encher o espazo expositivo de calquera forma, senón que vaise priorizar a participación de moblarías restándolle protagonismo e superficie aos sectores complementarios”.
Para conseguilo, centrarase o labor de comercialización da superficie de exposición en firmas dunha ducia de subsectores: moble de vangarda, moble contemporáneo, moble clásico, mobles de cociña, moble infantil, mobles de oficina, mobiliario exterior, sanitarios, interiorismo e decoración, descanso, iluminación e agasallos e complementos. Ademais, ofreceráselle ás empresas da bisbarra da área de contract a posibilidade de participar nun espazo común que permita poñer en valor ante os milleiros de visitantes da feira que “as fábricas de mobles da Estrada que sobreviviron á crise seguen a traballar para o mercado nacional e internacional”.
Outros dos cambios organizativos que xa están previstos son limitar a duración da feira a cinco días -do 19 ao 23 de setembro, en horario continuado de 11.00 a 20.00- e levar a cabo unha redistribución dos stands, de forma que os visitantes poidan percibir mellor “unha imaxe de cambio”. Ao respecto, Nemesio Rey destacou que, ademais de retirarse os stands fixos que levaban moitos anos instalados, acordouse ubicar ás firmas locais no pavillón 3, que será a entrada principal ao recinto feiral.
En relación coa comercialización do espazo expositivo, Nemesio Rey salientou que nos últimos días comezou a realizarse este labor con empresas locais e destacou que “as ideas que lles trasladamos para transformar un pouco a feira están a ter moi boa acollida”. De feito, tres firmas como Mucarce, Fervenza Mobiliario e Artest xa se converteron nas primeiras empresas da contorna en contratar espazo.
Comunicación, marketing e publicidade
Por outra banda, a fundación tamén reforzará o traballo nas áreas de comunicación, marketing e publicidade para que a trixésimo segunda edición da Feira do Moble “soe con forza en toda Galicia e atraia non só ao gran público, senón tamén a profesionais dos sectores da arquitectura e a decoración”. Neste senso, Nemesio Rey anticipou que ademais de estrear proximamente unha nova páxina web, está prevista a edición dunha revista centrada nas firmas expositoras e apostarase tamén pola divulgación do certame nas redes sociais.
“O repunte da economía, da actividade empresarial e dos mercados inmobiliario e residencial está a supoñer un relanzamento da venda de mobles e queremos que a Feira do Moble da Estrada volva ser o gran escaparate para os potenciais compradores que haxa en Galicia”, concluíu o xerente da fundación.
Páxina 4 de 4«1234
A 34ª Feira do Moble de Galicia recupera os niveis de público previos á pandemia e constata a satisfacción dos expositores participantes 19 Setembro, 2022
Visitantes de distintas zonas de Galicia achéganse á Feira do Moble, que encara a súa recta final con actividades para toda a familia 18 Setembro, 2022
Electrodomésticos, enerxías renovables, sistemas intelixentes de limpeza ou automatismos, entre as novidades da 34ª edición da Feira do Moble de Galicia 17 Setembro, 2022
A 34ª Feira do Moble de Galicia arranca na Estrada con máis de medio cento de expositores e propostas para o equipamento completo do fogar 16 Setembro, 2022
A Estrada inaugura este xoves con entrada gratuíta a 34ª edición da Feira do Moble 14 Setembro, 2022
A Estrada Decoración Expositores Feira do Moble de Galicia Innovación Interiorismo Mobiliario Premio Revista Web
A Fundación de Exposicións e Congresos da Estrada é unha entidade pública creada en 1992 para asumir a organización e promoción da Feira do Moble de Galicia. Foi declarada Fundación de Interese Galego en 1993 e desde entón centra a súa actividade na organización de feiras e salóns monográficos no ámbito do mobiliario e a decoración, as antigüidades, o comercio e o motor.
Feira de Oportunidades do Comercio
Feira do Moble de Galicia
Salón do Vehículo de Ocasión
Encontro de Palilleiras – A Estrada
Acerca de los certificados SSL
986 57 34 06
Copyright © 2018 Fundación de Exposicións e Congresos da Estrada. Tódolos dereitos reservados.